রাইসু ভাইয়ের সেই আড্ডা জিয়া ভাইয়ের রুম থেইক্কা ধীরে ধীরে আমার দাদাবাড়ির ড্রইং রুম পর্যন্ত বিস্তার লাভ করল এবং অচিরেই সেই আড্ডায় শরীক হইলেন আমার বড় চাচার মেয়ে সোমা আপা এবং কালেভদ্রে আমার বড় চাচার বড় ছেলে মুন্না ভাইও সেই আড্ডায় আসতেন। একসময় সেই আড্ডায় উদীয়মান কবি, লেখক-লেখিকারা আসা শুরু করলেন। সেই আড্ডায় আমি প্রথম দেখি প্রথিতযশা চিত্রশিল্পী রনি আহম্মেদ ভাই, সুলেখিকা রাশিদা সুলতানা আপা, আইনজীবী তানজীব ভাই, নব্বইয়ের দশকের আরেক কিংবদন্তীর কবি সুব্রত অগাস্টিন গোমেজ ভাই, গায়ক ওয়াকিল ভাই, এবাদুর রহমান ভাই সহ বর্তমানের অনেক প্রতিষ্ঠিত কবি-সাহিত্যিকদের।